b"\n_START_ARTICLE_\nVall de Comaltes\n_START_SECTION_\nGeografia\n_START_PARAGRAPH_\nLa vall, d'origen glacial, es troba per sobre dels 1.500 metres, la seva superf\xc3\xadcie aproximada \xc3\xa9s d'1,15 km\xc2\xb2 i el seu per\xc3\xadmetre t\xc3\xa9 uns 5,8 km. \xc3\x89s subsidi\xc3\xa0ria de la Ribera de Caldes de la Vall de Bo\xc3\xad, tribut\xc3\xa0ria per l\xe2\x80\x99esquerra de la Noguera de Tor. _NEWLINE_El Barranc de Comaltes puja des de la Ribera de Caldes, a l'al\xc3\xa7ada del Centre d\xe2\x80\x99interpretaci\xc3\xb3 ambiental de Toirigo, fins a la cara sud dels Pics de Comaltes. La carena, en la seva part septentrional, que progressa cap a llevant i limita amb la Vall de Comalesbienes, passa pels Pics de Comaltes (2.765,4, 2.781,0, 2.768,0 i 2.770,4 m) per girar despr\xc3\xa9s cap al sud. Limitant ara amb Aig\xc3\xbcissi, passa pel Coll Aren\xc3\xb3s (2.625,7 m) i el Tuc del Coll Aren\xc3\xb3s (2.648,4 m). La vall limita pel sud amb el Campo."